Մի փոքր պատմություն։ Առաջին «ՄիԳ» մակնիշի կործանիչն ստեղծվել է 1940թ.` առաջին կործանիչի կիրառումից մոտ 25 տարի անց։ «ՄիԳ» ռուսերեն նշանակում է Միկոյան և Գուրևիչ` ստեղծող կոնստրուկտորների ազգանվան առաջին տառերով։ «ՄիԳ-1» կործանիչն իր առաջին թռիչքը կատարել է 1940թ. ապրիլի 5-ին։ Ցանկացած առաջնեկի նման առաջին «ՄիԳ»-ն էլ զերծ չէր թերություններից։ Հետագայում կործանիչը կատարելագործվեց, դարձավ «ՄիԳ-3» և Հայրենական մեծ պատերազմի նախաշեմին մեծ խմբաքանակով ընդունվեց կարմիր բանակի սպառազինության մեջ։ Բոլորովին այլ հարց է պատերազմի առաջին ամիսներին այս կործանիչի արտադրության դադարեցումը։ Դա խորհրդային պատմագրության կողմից սխալ մեկնաբանված իրողություն է։ Վերջինիս մասին 2005թ. հոդված է հրապարակվել` ««ՄիԳ-3»-ի իրականությունը» վերնագրով։